Forslag til RÅDETS FORORDNING (EKSF, EF, EURATOM) om tilpasning med virkning fra 1. juli 2000 af vederlag og pensioner til tjenestemænd og øvrige ansatte ved De Europæiske Fællesskaber samt af justeringskoefficienterne for disse vederlag og pensioner

(forelagt af Kommissionen)

BEGRUNDELSE (Sammendrag af Eurostats rapport)

1. INDLEDNING

I overensstemmelse med vedtægtens artikel 65, og artikel 1 i bilag XI, fore tager Rådet på grundlag af en rapport fra Kommissionen en årlig undersøgel se af lønningsniveauet for tjenestemænd og øvrige ansatte ved Fællesskaberne.

I denne rapport fastlægges de forskellige parametre, der skal benyttes ved den årlige undersøgelse, navnlig udviklingen i leveomkostningerne i Bruxelles (det fælles indeks og indekset for forbrugerpriserne i Bruxelles), udviklingen i købekraften for de offentlige ansattes lønninger i medlemsstaterne (specifik indikator) samt de økonomiske pariteter, som lægges til grund for justeringskoefficienterne.

2. KØBEKRAFTSUDVIKLINGEN I LØNNINGERNE TIL DE OFFENTLIGT ANSATTE I MEDLEMSSTATERNE

2.1. Den specifikke indikator

På grundlag af medlemsstaternes oplysninger har EUROSTAT for hver enkelt medlemsstat og tjenestemandskategori fastsat, hvordan lønningerne til offentligt ansatte har udviklet sig i den tolvmåneders periode, der går forud for den 1.7.2000.

Den specifikke indikator for nettoudviklingen i reallønningerne til ansatte i medlemsstaternes centraladministrationer for tolvmåneders perioden forud for den 1.7.2000 er lig med -0,3 %.

Tabel A nedenfor viser, hvordan udviklingen har været i de enkelte lande.

>REFERENCE TO A GRAPHIC>

2.2. Kontrolindikatorer

Som kontrolindikatorer anvender Eurostat udviklingen i reallønsmassen pr. person inden for det offentlige i samtlige medlemsstater 99,8 % og inden for centraladministrationerne 99,8 %.

Sammenholdt med den specifikke bruttoindikator for reallønningerne udviser kontrolindikatorerne en stigning på 99,2 %.

3. UDVIKLINGEN I LEVEOMKOSTNINGERNE I BRUXELLES

Det fælles indeks for udviklingen i leveomkostningerne gældende for Bruxelles for tolvmåneders perioden forud for den 1.7.2000 er ifølge Eurostats beregninger på 102,5. I den samme periode er det belgiske prisindeks for hovedstadsområdet Bruxelles på 102,0.

4. ØKONOMISKE PAITETER (Art. 1, stk. 3, i bilag XI)

De økonomiske pariteter, som danner grundlaget for fastlæggelsen af købe kraftækvivalenserne pr. 1.7.2000 mellem referencebyen Bruxelles og de andre tjenestesteder, er anført i omstående tabel B.

Udviklingen i leveomkostningerne i referenceperioden mellem de økonomiske pariteters ikrafttrædelsesdatoer (spalte 4) er indirekte afledt af pro duktet af det fælles indeks for Bruxelles og af udsvinget i den økono miske paritet for det pågældende sted.

>REFERENCE TO A GRAPHIC>

5. FORELØBIG TILPASNING

Baseret på sidste halvår af 1999 traf Rådet [1] med virkning fra den 1.1.2000 beslutning om en foreløbig kompensation for leveomkostningerne i følgende lande:

[1] den ...

- ingen

Ved den tilpasning, der skal foretages som følge af udviklingen i leveomkostningerne, er der taget hensyn til den mellemliggende tilpasning i de to nævnte lande.

6. FORESLÅET TILPASNING

Lønningerne skal tilpasses pr. 1.7.2000 af hensyn til den udvikling i leveomkostningerne, der er konstateret på de enkelte tjenestesteder i løbet af referenceperioden.

I perioden 1.7.1999 - 1.7.2000 har udviklingen i det belgiske indeks for hovedstadsområdet Bruxelles været på 2,0 % og i det fælles indeks 2,5 %. Løntabellen for Bruxelles skal derfor som følge af stigningen i leveomkost ningerne korrigeres med en koefficient på 2,4 % (25% x 2,0 % + 75% x 2,5 %) i henhold til artikel 3, stk. 2, i bilag XI til vedtægten.

Købekraftsudviklingen for ansatte i medlemsstaternes centraladministrationer, som angives ved den specifikke indikator, andrager for perioden fra den 1.7.1999 til den 1.7.2000 -0,3%.

Det samlede resultat bliver en nominel forhøjelse af nettolønnen på 2,1 % (102,4 x 99,7/100) for tjenestemænd i Bruxelles og Luxembourg.

For de øvrige tjenestesteder afhænger tilpasningen indirekte af produktet af denne tilpasning og udsvinget i den økonomiske paritet.

Denne tilpasning gennemføres med virkning fra den 1.7.2000 for alle tjenestesteder undtagen de nedenfor nævnte:

- Irland, 16. maj 2000

7. JUSTERINGSKOEFFICIENTER

a) Ved i løntabellen at indregne tilpasningen for Bruxelles gældende for tidsrummet 1.7.1999- 1.7.2000 (2,1%), fås justeringskoefficienter for Belgien/Luxembourg på 100.

Justeringskoefficienterne for de forskellige tjenestesteder er direkte af hængige af forholdet mellem de af Det Statistiske Kontor beregnede økono miske pariteter og de pr. 1.7.2000 anvendte vekselkurser. Samtidig ajourføres vekselkurserne i henhold til vedtægtens artikel 63 (tabel C).

b) Ved udgangen af 2001 skal Rådet i henhold til metoden for tilpasning af vederlagene (artikel 3 i bilag XI til vedtægten [2]) træffe beslutning om den næste tilpasning af vederlagene og pensionerne med tilbagevirkende kraft fra 1.7.2001.

[2] Hvis Rådet vedtager COM 2000/569, der forlænger dette bilag.

I forbindelse med denne beslutning vil der blive fastsat nye justeringskoefficienter med tilbagevirkende kraft fra den 1.7.2001.

Disse nye justeringskoefficienter kan føre til en tilpasning (i opadgående eller nedadgående retning) af vederlag og pensioner for en del af 2001, som der allerede er foretaget udbetalinger for på grundlag af parametrene for 2000.

I så tilfælde må der med virkning fra samme dato foretages efterbetalinger, såfremt de nye justeringskoefficienter fører til forhøjelser, eller for meget udbetalte beløb må tilbagesøges, såfremt de fører til nedsættelser.

8. Grækenlands overgang til euroen

Grækenland overgår 1. januar 2001 til euroen med omregningskursen [3] 1 EUR = 340,750 GDR.

[3] Forordning 1478/2000/EF - EFT af 07/07/2000 L167/1

>REFERENCE TO A GRAPHIC>

Beregning af justeringskoefficienten for Grækenland (overgang til euroen) den 1. januar 2001:

>TABLE POSITION>

9. ANDRE FAKTORER

Der mindes om, at det, da Rådet den 19.12.1991 traf afgørelse om at forny metoden for tilpasning af vederlagene ved et nyt bilag XI til ved tægten, også blev besluttet:

- at indføre et midlertidigt bidrag til en bruttosats på 5,83% af veder lagene med virkning fra 1.1.1992

- at hæve satsen for personalets bidrag til pensionsordningen fra 6,75% til 8,25% med virkning fra 1.1.1993.

10. Forlængelsen af metoden

Den nuværende metode for den årlige tilpasning af lønningerne for personalet ved Den Europæiske Unions institutioner og af det midlertidige bidrag udløber den 30. juni 2001.

Inden for rammerne af reformen har Kommissionen fremlagt forslag (COM 2000/569) med henblik på at forlænge metoden og ordningen om det midlertidige bidrag med to år.

Forslag til

RÅDETS FORORDNING (EKSF, EF, EURATOM)

om tilpasning med virkning fra 1. juli 2000 af vederlag og pensioner til tjenestemænd og øvrige ansatte ved De Europæiske Fællesskaber samt af justeringskoefficienterne for disse vederlag og pensioner

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Protokollen vedrørende De Europæiske Fællesskabers Privilegier og Immuniteter, særlig artikel 13,

under henvisning til vedtægten for tjenestemænd ved De Europæiske Fællesska ber og til Ansættelsesvilkårene for de øvrige ansatte ved Fællesskaberne, som fastsat ved Rådets forordning (EØF, Euratom, EKSF) nr. 259/68 [4], senest ændret ved forordning (Euratom, EKSF, EF) nr. ... [5], særlig artikel 63, 64, 65, 65a og 82 og vedtægtens bilag XI samt artikel 20, stk. 1, og ar tikel 64 i ansættelsesvilkårene,

[4] EFT nr. L 56 af 4.3.68, s. 1.

[5] EFT nr. ... af ... s. 1.

under henvisning til forslag fra Kommissionen, og

ud fra følgende betragtninger:

(1) Der er på grundlag af den af Kommissionen udarbejdede rapport foretaget en gennemgang af vederlagene til tjenestemænd og øvrige ansatte, og det er fundet hensigtsmæssigt, at der på grundlag af den årlige undersøgelse i 2000 sker en tilpasning af vederlagene og pensioner til tjenestemænd og øvrige ansatte i De Europæiske Fællesskaber;

(2) i henhold til vedtægtens [6] bilag XI skal der i forbindelse med den årlige tilpasning for 2001 fastsættes nye justeringskoefficienter inden den 31. december 2001 med tilbagevirkende kraft til den 1. juli 2001;

[6] Hvis Rådet vedtager COM 2000/569, der forlænger dette bilag.

(3) disse nye justeringskoefficienter kan medføre tilpasninger (i opadgående eller nedadgående retning) af vederlag og pensioner med tilbagevirkende kraft for en del af regnskabsåret 2001, som der allerede er foretaget udbetalinger for på grundlag af denne forordning;

(4) derfor må der både tages højde for efterbetalinger, såfremt disse justeringskoefficienter medfører en forhøjelse, og tilbagesøgning af for meget udbetalte beløb, såfremt de medfører en nedsættelse, for perioden mellem anvendelsesdatoen og ikrafttrædelsesdatoen for Rådets beslutning om den årlige tilpasning for 2001;

(5) der bør være mulighed for, at tilbagesøgningen kan foregå fordelt over en periode af højst tolv måneder efter ikrafttrædelsen af Rådets beslutning om årlig tilpasning af vederlag og pensioner for regnskabsåret 2001 ;

(6) Grækenland overgår pr. 1. januar 2001 til euroen med en omregningskurs på 1 EUR = 340,750 GDR ;

UDSTEDT FØLGENDE FORORDNING:

Artikel 1

Med virkning fra 1. juli 2000 foretages følgende ændringer:

a) I artikel 66 i vedtægten erstattes tabellen over den månedlige grundløn med følgende tabel:

>REFERENCE TO A GRAPHIC>

b) - I artikel 1, stk. 1, i bilag VII til vedtægten ændres EUR 170,35 til EUR 173,93.

- I artikel 2, stk. 1, i bilag VII til vedtægten ændres EUR 219,38 til EUR 223,99.

- I vedtægtens artikel 69, andet punktum, samt i artikel 4, stk. 1, andet afsnit, i bilag VII til vedtægten ændres EUR 391,91 til EUR 400,14 .

- I artikel 3, stk. 1, i bilag VII til vedtægten ændres EUR 196,05 til EUR 200,17.

Artikel 2

Med virkning fra 1. juli 2000 foretages følgende ændringer, erstattes tabellen over den månedlige grundløn i artikel 63 i ansættelsesvilkårene for de øvrige ansatte med følgende tabel:

>REFERENCE TO A GRAPHIC>

Artikel 3

Med virkning fra 1. juli 2000 fastsættes den i artikel 4a i bilag VII til vedtægten omhandlede faste godtgørelse til:

- EUR 104,39 pr. måned for tjenestemænd i lønklasse C 4 og C 5,

- EUR 160,04 pr. måned for tjenestemænd i lønklasse C 1, C 2 og C 3.

Artikel 4

Pensioner, der er erhvervet pr. 1. juli 2000, beregnes fra denne dato på grundlag af tabellen over den månedlige grundløn, der er fastsat i vedtæg tens artikel 66, som ændret ved artikel 1, litra a), i denne forordning.

Artikel 5

Med virkning fra 1. juli 2000 ændres datoen "1. juli 1999" i vedtægtens artikel 63, stk. 2, til "1. juli 2000".

Med virkning fra 1. januar 2001 udbetales løn i Grækenland i euro.

Artikel 6

1. Med virkning fra 16. maj 2000 fastsættes de justeringskoefficienter, som anvendes på vederlag til tjenestemænd og øvrige ansatte, der gør tjeneste i nedennævnte lande, således: - Irland 118,9

2. Med virkning fra 1. juli 2000 fastsættes de justeringskoefficienter, som anvendes på vederlag til tjenestemænd og øvrige ansatte, der gør tjeneste i nedennævnte lande, således:

>REFERENCE TO A GRAPHIC>

3. Med virkning fra 1. januar 2001 andrager den justeringskoefficient, som skal anvendes på løn for tjenestemænd og andre ansatte i Grækenland, 83,6.

4. De justeringskoefficienter, der finder anvendelse på pensionen, fastsættes i henhold til vedtægtens artikel 82, stk. 1. Artikel 3-10 i forordning (EKSF, EØF, Euratom) nr. 2175/88 [7] finder fortsat anvendelse.

[7] EFT nr. L 191 af 22.7.88, s. 1.

5. I overensstemmelse med bilag XI til vedtægtens [8] kan justeringskoefficienterne ændres inden den 31. december 2001 ved en rådsforordning, hvori der fastsættes nye justeringskoefficienter med virkning fra den 1. juli 2001. Derfor foretager institutionerne med tilbagevirkende kraft fra anvendelsesdatoen og indtil ikrafttrædelsesdatoen for beslutningen om tilpasningen for 2001 en tilpasning i opadgående eller nedadgående retning af de pågældende tjenestemænds vederlag og af pensionerne til forhenværende tjenestemænd og andre berettigede. Medfører denne tilpasning med tilbagevirkende kraft tilbagesøgning af for meget udbetalte beløb, kan denne tilbagesøgning fordeles over en periode på højst tolv måneder efter datoen for ikrafttrædelsen af beslutningen om den årlige tilpasning for 2001.

[8] Hvis Rådet vedtager COM 2000/569, der forlænger dette bilag.

Artikel 7

Med virkning fra 1. juli 2000 erstattes tabellen i artikel 10, stk. 1, i bilag VII til vedtægten med nedenstående tabel:

>REFERENCE TO A GRAPHIC>

Artikel 8

Med virkning fra 1. juli 2000 fastsættes de i artikel 1 i forordning (EKSF, EØF, Euratom) nr. 300/76 [9] fastsatte tillæg for skifteholdsarbejde uden afbrydelse og for arbejde i døgndrift til EUR 302,56, EUR 456,67, EUR 499,33 og EUR 680,74.

[9] EFT nr. L 38 af 13.2.76, s. 1. Forordning ændret ved forordning (Euratom, EKSF, EØF) nr. 1307/87 (EFT nr. L 124 af 13.5.87, s. 6), senest ændret ved forordning (Euratom, EKSF, EF) nr. ... (EFT nr. ... af ..., s. 1).

Artikel 9

Med virkning fra 1. juli 2000 korrigeres beløbene i artikel 4 i forordning (EØF, Euratom, EKSF) nr. 260/68 [10] med en koefficient på 4,367713.

[10] EFT nr. L 56 af 4.3.68, s. 8. Forordning ændret ved forordning (Euratom, EKSF, EF) nr. ... (EFT nr. ... af ..., s. 1).

Artikel 10

Denne forordning træder i kraft dagen efter offentliggørelsen i De Euro pæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

FINANSIERINGSOVERSIGT

>REFERENCE TO A GRAPHIC>